Մայիսին ՌԴ ԱԳՆ-ի պաշտոնական ներկայացուցիչ Մարիա Զախարովան իր հերթին Թուրքիային հիշեցրեց Օսմանյան կայսրության ճակատագրի մասին. «Այնպիսի տպավորություն է, որ Թուրքիայի ներկայիս ղեկավարությունը ցանկանում է վերականգնել Օսմանյան կայսրության երբեմնի հզորությունը: Համենայնդեպս, նրա ժամանակակից քաղաքականության բոլոր բաղադրիչները տեղավորվում են հենց այդ պատկերում: Մենք բոլորս գիտենք, թե ինչպիսի ավարտ ունեցավ Օսմանյան կայսրությունը»[67]: